*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*120. számú előterjesztés*

Bátaszék Város Önkormányzat Képviselő-testületének 2024. június 26-án

16 órakor megtartandó ülésére

*Számvevőségi épület felújításának II. üteméhez festő-restaurátor megbízásához forrás biztosítására*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  PG Bizottság: 2024. 06. 25. |

**Tisztelt Képviselő-testület!**

A Nemzeti Kulturális Alap Örökségvédelem Kollégiuma vissza nem térítendő támogatás nyújtott a Számvevőség épülete felújítása II. ütemére.

A pályázat benyújtásakor csatolt költségvetések módosítása vált szükségessé, mert az Építésügyi és Örökségvédelmi Főosztály szakvélemények elkészíttetését írta elő. Az Önkormányzat a pályázat benyújtását követően elkészített szakvélemények alapján módosította a költségvetési tételeket. A költségvetésekben a jelölt tételek a pályázat beadásakor nem szerepeltek, míg más tételek módosításra kerültek.

A dokumentumok alapján kértük a módosítások tudomásul vételét, mely módosítások kedvezőbb műszaki, szakmai megoldás megvalósulását segítik elő.

Az NKA tájékoztatta az Önkormányzatot, hogy a kérelmet az Örökségvédelem Kollégiuma bírálja el, annak elfogadása nem automatikus.

A benyújtott műszaki-szakmai módosítási kérelmet és a kapcsolódó dokumentációt az Örökségvédelem Kollégiuma műemlékek támogatását koordináló szakértői áttekintették, és az alábbi kiegészítéseket kérik megküldeni:

- a festett felületeket érintő festő-restaurátori kutatási dokumentációt.

A festett felületeket érintő festő-restaurátori kutatásra és dokumentálásra azonban műemléki restaurátor szakértők közül a festő-restaurátor szakértők jogosultak.

A restaurátori szakvélemény megküldését követően kerülhet sor az egyeztetés folytatására a támogatás szakmai kérdései és a szerződésmódosítás ügyében.

A Kedvezményezettek és a Kollégium közti szakmai egyeztetések a műemléki pályázatok esetében, az épületek műemléki értékeinek megóvása érdekében fontosak.

Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedés II. fejezet 1. pont b.) bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet.

A munkálatok elvégzésére 304 800,-Ft összegű forrást szükséges biztosítani a Fine Brush Kft. (7627 Pécs, Felsőgyükési út 73.) árajánlata alapján.

A benyújtott műszaki-szakmai módosítási kérelem mielőbbi jóváhagyásának, illetve a kivitelezés folyamatosságának (festési munkák előkészítése és festés) biztosítása érdekében a megrendelő kibocsátásra került.

Az önkormányzat 2024. évi költségvetése általános tartalék kerete terhére javasoljuk a forrást biztosítani.

**H a t á r o z a t i j a v a s l a t :**

**Számvevőségi épület felújításának II. üteméhez festő-restaurátor megbízásához forrás biztosítására**

Bátaszék Város Önkormányzata Képviselő-testülete, a Számvevőség épülete felújítása II. üteme megvalósítása érdekében a festő-restaurátori feladat ellátásához bruttó 304 800,- Ft összeget biztosít az önkormányzat 2024. évi költségvetésének általános tartaléka terhére.

*Határidő:* 2024. június 30.

*Felelős*: dr. Firle-Paksi Anna aljegyző

(határozat megküldéséért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár